Üldkohtu (viies koda) 15. detsembri 2016. aasta otsus – Abertis Telecom Terrestre ja Telecom Castilla La Mancha vs. komisjon

(liidetud kohtuasjad T‑37/15 ja T‑38/15)

Riigiabi – Digitaaltelevisioon – Abi maapealse digitaaltelevisiooni kasutuselevõtuks Castilla-La Mancha äärealadel ja vähemasustatud piirkondades – Otsus, millega abi tunnistatakse siseturuga kokkusobimatuks ja kohustatakse see tagasi nõudma – Mõiste „ettevõtja“ – Majandustegevus – Eelis – Üldist majandushuvi pakkuv teenus – Konkurentsi moonutamine – ELTL artikli 107 lõike 3 punkt c – Uus abi

1. Institutsioonide aktid–Põhjendamine–Kohustus–Ulatus (ELTL artikkel 296) (vt punkt 44)

2. Riigiabi–Komisjonipoolne läbivaatamine–Abisaaja kindlakstegemine–Tegelik kasusaamine (ELTL artikli 107 lõige 1) (vt punkt 51)

3. Riigiabi–Komisjonipoolne läbivaatamine–Abikava tervikuna läbivaatamine–Lubatavus (ELTL artiklid 107 ja 108) (vt punkt 69)

4. Konkurents–Liidu eeskirjad–Adressaadid–Ettevõtjad–Mõiste–Majandustegevuse teostamine–Maapealse digitaaltelevisiooni kasutuselevõtt, hooldamine ja käitamine äärealadel ja vähem linnastunud piirkondades–Turu olemasolu–Avaliku võimu eesõiguste teostamise puudumine–Hõlmamine (ELTL artikli 107 lõige 1) (vt punktid 86–89)

5. Riigiabi–Mõiste–Meetmed, millega hüvitatakse ettevõtjale avaliku teenuse pakkumisega tekkivad kulutused–Altmarki kohtuotsuses välja toodud esimene tingimus–Selgesti määratletud avaliku teenuse pakkumise kohustused–Sellise soodustatud ettevõtja puudumine, kes tegelikult vastutab avaliku teenuse kohustuste täitmise eest–Hõlmamine mõistes–Turutõrge–Ebapiisav asjaolu selleks, et tuvastada üldist majandushuvi pakkuva teenuse olemasolu (ELTL artikkel 14, ELTL artikli 106 lõige 2 ja ELTL artikkel 107; EL lepingule ja EL toimimise lepingule lisatud protokoll nr 26) (vt punktid 96, 103–105, 108 ja 109)

6. Konkurents–Üldise majandushuvi teenuste osutamiseks volitatud ettevõtjad–Ringhäälingusektor–Üldist majandushuvi pakkuvate teenuste kindlaksmääramine–Ringhäälinguteenuste osutamise ja ringhäälinguvõrkude käitamise eristamine–Lubatavus (ELTL artikli 107 lõige 1; EL lepingule ja EL toimimise lepingule lisatud protokoll nr 29) (vt punktid 115–117)

7. Riigiabi–Komisjoni otsus–Kohtulik kontroll–Asjaolude ja tõendite vaba hindamine (ELTL artikkel 107) (vt punkt 118)

8. Konkurents–Üldise majandushuvi teenuste osutamiseks volitatud ettevõtjad–Ringhäälingusektor–Võrgu käitamisteenuse määratlemine üldist majandushuvi pakkuvaks teenuseks–Tingimus–Tehnoloogilise neutraalsuse põhimõtte järgimine (ELTL artikli 107 lõige 1 ja ELTL artikkel 108) (vt punktid 120, 123, 124 ja 126)

9. Riigiabi–Mõiste–Meetmed, millega hüvitatakse ettevõtjale avaliku teenuse pakkumisega tekkivad kulutused–Altmarki kohtuotsuses välja toodud neljas tingimus–Toetuse määramine asjaomase sektori keskmise ettevõtja kulude analüüsi alusel, kui ettevõtja ei ole valitud avaliku pakkumismenetluse raames (ELTL artikkel 107) (vt punktid 131 ja 138–145)

10. Riigiabi–Keeld–Erandid–Komisjoni kaalutlusõigus–Kohtulik kontroll (ELTL artikli 107 lõige 3) (vt punktid 160, 161 ja 169)

11. Riigiabi–Komisjonipoolne läbivaatamine–Teatised digitaalsüsteemidele ülemineku kohta–Õiguslik vorm–Suunavad käitumisreeglid, millega komisjon piirab ise enda kaalutlusõigust (ELTL artikli 107 lõige 3 ja ELTL artikkel 108; komisjoni teatised KOM(2003) 541 lõplik ja KOM(2005) 204 lõplik) (vt punkt 164)

12. Riigiabi–Haldusmenetlus–Abi kokkusobivus siseturuga–Abiandjal ja potentsiaalsel abisaajal lasuv tõendamiskoormis (ELL artikli 4 lõige 3; ELTL artikli 107 lõige 3) (vt punkt 199)

13. Riigiabi–Komisjonipoolne läbivaatamine–Komisjoni otsuse tegemise kuupäeval antud hinnang (ELTL artikli 107 lõige 3) (vt punkt 208)

14. Riigiabi–Keeld–Erandid–Abi, mida võidakse pidada siseturuga kokkusobivaks–Hindamine ELTL artikli 107 lõike 3 punkti c alusel–Varasema praktika arvestamine–Välistamine (ELTL artikli 107 lõike 3 punkt c) (vt punkt 209)

15. Kohtumenetlus–Hagimenetluse algatusdokument–Vorminõuded–Vaidluse eseme määratlemine–Ülevaade fakti- ja õigusväidetest–Üldine viide muudele hagile lisatud dokumentidele–Vastuvõetamatus (Euroopa kohtu põhikiri, artikli 21 esimene lõik; Üldkohtu kodukord, artikkel 76) (vt punkt 233)

16. Riigiabi–Olemasolev abi ja uus abi–Meede, millega muudetakse olemasolevat abi–Uue abikavana määratlemine (ELTL artikli 108 lõige 1; nõukogu määrus nr 659/1999, artikli 1 punkt c; komisjoni määrus nr 794/2004, artikli 4 lõige 1) (vt punktid 246–251)

Ese

ELTL artiklile 263 põhinev nõue tühistada komisjoni 1. oktoobri 2014. aasta otsus C (2014) 6846 final riigiabi SA.27408 (C 24/2010) (ex NN 37/2010, ex CP 19/2009) kohta, mida Castilla-La Mancha ametiasutused andsid maapealse digitaaltelevisiooni kasutuselevõtuks Castilla-La Mancha äärealadel ja vähemasustatud piirkondades, mida on muudetud 20. oktoobri 2015. aasta otsusega C(2015) 7193 final, milles parandati teatud vead otsuses C (2014) 6846 final.

Resolutsioon

1. Jätta hagid rahuldamata.